Doen dit net aksieplan Week#8 - RSGplus
Doen dit net aksieplan Week#8
Gepubliseer op 27/09/2017.
Hiermee die planne vir die 8e week van DDN: 02 – 08 Oktober 2017
Stel ‘n haalbare langtermyn doelwit, en breek dit op in kleiner medium- en korttermyndoelwitte, sodat die einddoelwit nie ver in die vergangklikheid voel nie. Met korttermyndoelwitte op jou pad na jou langtermyndoelwit kan jy ook bepaal of jy op koers is om jou mikpunt te bereik.
Hoe weet jy wat haalbaar is?
Op grond van jou sukses die afgelope ses weke, en hoeveel moeite jy gedoen het om dit te bereik, kan jy goed beraam wat vir jou haalbaar is. Dit is byvoorbeeld haalbaar om 2 tot 4 kg gewig per maand te verloor, en om met gemak elke maand 10 minute verder flink te stap of te draf.
Jou doelwit vir einde Oktober kan dus wees: 3 kg ligter, flinkstap/draf 10 min verder (dit kom neer op minstens 1 km, wat beteken dat jy met gemak 5 km voluit flink kan stap, of 4km kan draf.
Teen einde November: verdere 3 kg ligter; flinkstap/draf 10 min verder (jy sal dan al met gemak 6 km kan flinkstap, of 5 km kan draf).
Oefen weereens 4 keer per week, of die oefening nou stap, fietsry, dans, pilates, swem, joga of watookal is. Ons wissel ons stap- en drafprogramme af in ‘n vinniger korter stap, ‘n interval stap, en ‘n langer stap sodat jy naweke aan pretstappe en Parkruns in jou omgewing kan deelneem. (Sien die stap- en drafprogram hieronder.)
Wissel jou oefeninge af. As jy tot dusver gestap het, begin dalk om fiets te ry, of as jy dans, begin te stap. Hier is ‘n reeks arm- en skoueroefeninge wat Martelize Brink met ‘n rekband doen.
Sessie 1: Minute 6 – 46: 40 minute flink stap ( Intensiteit 4 = 75% van jou maksimum hartspoed), [Totale flink stap = 40 min]. Klim ook een stel trappe op en af.
Sessie 2: Ry fiets, oefen in die gym. Klik hier vir Martelize se arm- en skoueroefeninge met rekbande.
Sessie 3: Minute 6 – 30: (Stap 10 min teen 85% intensiteit; 2 min teen 50% intensiteit, 10 min teen 85% intensiteit), 2 min teen 50% intensiteit. Klim een stel trappe (een verdieping) op en af.
Sessie 1: Minute 6 – 24: 3 x (5 min @ 85% max, 1 min stap). Klim ook een stel trappe.
Sessie 3: Minute 6 – 35: 3 x [8 minuut draf @ 75%Max, 1 minuut stap teen 50% maksimum] Stap laaste 2 minute matig vir afkoel. [Totale draftyd = 24 minute]. Klim ook een stel trappe.
In week#8 maak ons een verdere verandering:
Hierdie fokus ons op kleure en die groen mandjie. Pak rooi en pers en koolgroentes in die groen mandjie en eet die volgende groentes minstens een porsie per dag, of minstens 5 porsies per week:
Hier is ‘n resep vir koolkop op die kole gebraai.
Onthou: Jy sit die veranderings van Week#1, #2, #3, #4, #5, #6 en #7 voort
2. Eetplan#2, Week#8